Image: Malta Police Force .td_uid_2_60897221c31b4_rand.td-a-rec-img{text-align:left}.td_uid_2_60897221c31b4_rand.td-a-rec-img img{margin:0 auto 0 0} Il-kaċċatur li spara fuq kuċċarda, tajra li hija protetta f'Malta, illum ingħata l-ħelsien mill-arrest wara li wieġeb li mhuwiex ħati ta' dan. Ilbieraħ il-Pulizija tat-Taqsima tal-Protezzjoni Ambjentali arrestat raġel ta' 44 sena mill- Manikata peress li nqabad fil-pussess ta' tajra protetta. Minn tfittxija li saret fil-vettura tiegħu nstabet il-kuċċarda mejta. Fil-bwiet tal-ġakketta li kien liebes instab ukoll rix tal-istess għasfur protett. Quddiem il-Maġistrat Natasha Galea Sciberras, l-Ispettur tal-Pulizija Elliot Magro spjega li l-kaċċatur inqabad fl-att ftit minuti wara li spara fuq il-kuċċarda. Il-pulizija sabu lill-kaċċatur dieħel fil-karozza tiegħu. Rawh ipoġġi xi ħaġa fil-but tal-ġakketta, u wara ntebħu li kien qed jaħbi r-rix. L-għasfur li kien għadu kemm inqatel instab moħbi taħt is-seat tal-karozza. Meta sar l-arrest Kaċċatur arrestat wara li spara fuq kuċċarda Il-Qorti aċċettat li l-kaċċatur jingħata l-ħelsien mill-arrest imma ordnat li jżomm 'il bogħod mid-dar matrimonjali tiegħu fejn il-pulizija sabu għadd ta' għasafar protetti bbalzmati. L-Ispettur qal li għadu jrid jivverifika jekk dawn kinux kopruti b'permess. Ir-raġel irid iżomm 'il bogħod mid-dar ta' missieru fil-Manikata wkoll fejn il-pulizija sabu diversi armi, inkluż arma li ġiet modifikata biex ikun jista' jiżdied silencer magħha. Huwa ġie ordnat iħallas depożitu ta' €2,000 u hu marbut b'garanzija personali ta' €5,000. Il-kundanna tal-kaċċaturi Intant, fi stqarrija maħruġa aktar kmieni llum, il-Kaċċaturi San Ubertu kkundannaw bla riżervi atti simili li huma ta' dannu għall-kaċċaturi li fil-maġġoranza tagħhom josservaw il-liġi. Il-KSU qalu li dan ir-raġel mhux membru tagħhom. Saħqu li dan l-abbuż m'għandu l-ebda rabta ma' kaċċa legali u sostenibbli u li jservi biss biex itellef kull xogħol f'dan ir-rigward. Il-Federazzjoni Kaċċaturi Nassaba Konservazzjonisti (FKNK) ukoll ikkundannat dan l-aġir. X'qalet l-FKNK? L-FKNK tissospendi l-kaċċatur li spara fuq tajra protetta Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60897221c34b7_rand.td-a-rec-img{text-align:left}.td_uid_3_60897221c34b7_rand.td-a-rec-img img{margin:0 auto 0 0}